rejauldu/bengali-wikipedia huggingface dataset:
thumb|উত্তর থেকে দক্ষিণে ডনার্সবার্জারস্ট্রিট ডনার্সবার্জারস্ট্রিট হলো মিউনিখের জেলা নিউহসেনের একটি রাস্তা। উত্তর-দক্ষিণ দিক দিয়ে এটি রটক্রেউপ্লাটজ এর সাথে অর্নুলস্ট্রিটকে সংযুক্ত করেছে। এটি বাভারিয়ান মন্ত্রীসভার উপদেষ্টা জোয়াকিম ফ্রেইহার ভন ডনার্সবার্জ (১৫৬১-১৬৫০) এর নাম অনুসারে তৈরি, তিনি মিউনিখের ডনার্সবার্জার পরিবার থেকে এসেছেন।   ইতিহাস  ২০শতকের পরে বড় বড় দালান নির্মাণের কাজ শুরু হয়। অসংখ্য ব্যক্তিগত ঘরের পাশাপাশি, পশ্চিমে রেলওয়ে সমবায় তাদের বৃহৎ বাড়ির ইউনিট নির্মাণ করে। ১৯০৮সাল পর্যন্ত, ডনার্সবার্জারস্ট্রিট পাকা করা হয়নি। ঘরের মালিকরা শুকনো আবহাওয়ায় রাস্তায় পানি ছিটাতো।  প্রথম গণপরিবহন যেটি ডনার্সবার্জার দিয়ে যায় সেটি ছুল অমনি বাস নাম্বার ৩১। এটি মিউনিখ পাইকারী বাজার থেকে রটক্রেউজপ্লাটজ পর্যনৃত গিয়েছিল। এটি ১৯১৩সালের জানুয়ারি থেকে মার্চ পর্যন্ত মাত্র দুই মাস কার্যক্রমে ছিল। এটি অলাভজনক পরিস্থিতির জন্য পরে বনৃধ হয়ে যায়। ১৯২০সাল থেকে ১৯৭০সালে , ডনার্সবার্জারস্ট্রিট দিয়ে ২২ নম্বর ট্রাম লাইন গিয়েছে।  দ্বিতীয় বিশ্বযুদ্ধে আকাশের আক্রমণের সময়, রাস্তাটির উত্তরভাগ বারবার ক্ষতিগ্রস্ত হয়েছে, দক্ষিণভাগ এসময় বেঁচে যায়।   বর্তমানের রাস্তা    জেলার পরিবর্তন  thumb|ডনার্সবার্জারস্ট্রিটে বসন্তের মনোভাব (উত্তরের দৃশ্য) পার্কিং গ্যারেজ নির্মাণ এবং রাস্তার উপরিভাগ ঠিক করার মাধ্যমে ডনার্সবার্জারস্ট্রিটের পুনর্নির্মাণ শেষ হয়। তারপর থেকে, জেলাটি সকলের মূল আকর্ষণেে রয়েছে। কারণ এটি কেন্দ্রে অবস্থিত এবং খুবই শান্ত পরিবেশে অবস্থিত। পুরোনো ঐতিহাসিক দালানগুলোকে মেরামত করা হয়েছে, পাশাপাশি আরও অনেক নতুন দোকান, রেস্টুরেন্ট এবং বার এখানে খোলা হয়েছে। বার্ষিক স্ট্রিট উৎসব এখানকার খুব জনপ্রিয় একটি উৎসব।   গুরুত্বপূর্ণ বিষয়  ডনার্সবার্জাস্ট্রিট ৫০এ তে বিখ্যাত বাভারিয়ান অভিনেতা হেলমাট ফিশার বড় হয়েছেন। পার্কিং গ্যারেজ নির্মাণের সময়, আকস্মিকভাবে একটি দালান ভেঙ্গে যায়।   তথ্যসূত্র   বিষয়শ্রেণী:মিউনিখের রাস্তা বিষয়শ্রেণী:মিউনিখের ভবন ও স্থাপনা বিষয়শ্রেণী:মিউনিখের ঐতিহাসিক স্থাপত্য বিষয়শ্রেণী:মিউনিখের দর্শনীয় স্থান বিষয়শ্রেণী:মিউনিখের সংস্কৃতি
ভক্তি কুলকার্নি (জন্ম ১৯ মে ১৯৯২) একজন ভারতীয় দাবাড়ু। তিনি ২০১২ সালে ওমেন গ্র্যান্ডমাস্টার এবং ২০১৯ সালে আন্তর্জাতিক মাস্টার এর ফিদে খেতাব পেয়েছিলেন। দাবা খেলায় অবদানের জন্য তিনি অর্জুন পুরস্কারের প্রাপক।   জীবনী  ২০১১ সালে, তিনি এশিয়ান জুনিয়র দাবা চ্যাম্পিয়নশিপ জিতেছিলেন। ২০১৩ সালে, তিনি চেক প্রজাতন্ত্রের আন্তর্জাতিক মহিলা দাবা টুর্নামেন্টে প্রথম ছিলেন। ২০১৬ সালে, তিনি এশিয়ান দাবা মহিলা চ্যাম্পিয়নশিপ জিতেছিলেন।  মহিলা এশিয়ান দল দাবা চ্যাম্পিয়নশিপে ভারতীয় দলের হয়ে খেলেন, যেখানে তিনি দুবার (২০০৯ ও ২০১৬) অংশগ্রহণ করেছিলেন। ব্যক্তিগত প্রতিযোগিতায় ব্রোঞ্জ (২০০৯) পদক জিতেছেন।   তথ্যসূত্র    বহিঃসংযোগ         বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:গোয়ার নারী ক্রীড়াবিদ বিষয়শ্রেণী:গোয়ার ক্রীড়াবিদ বিষয়শ্রেণী:অর্জুন পুরস্কার প্রাপক বিষয়শ্রেণী:দাবার নারী গ্র্যান্ডমাস্টার বিষয়শ্রেণী:ভারতীয় দাবাড়ু বিষয়শ্রেণী:ভারতীয় নারী দাবাড়ু
উত্তর কোরিয়া অলিম্পিক কমিটি (; এছাড়াও সংক্ষেপে আইওসি কোড পিআরকে দ্বারা পরিচিত) হলো উত্তর কোরিয়ার জাতীয় অলিম্পিক কমিটি। এই সংস্থাটির ১৯৫৩ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৫৭ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর উত্তর কোরিয়ার পিয়ংইয়ংয়ে অবস্থিত।  বর্তমানে উত্তর কোরিয়া অলিম্পিক কমিটির সভাপতির দায়িত্ব পালন করছেন ইল গুক কিম, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন চোল হো কো।  ইতিহাস ১৯৫৩ সালে উত্তর কোরিয়ার বহু-ক্রীড়ার সর্বোচ্চ সংস্থা হিসেবে উত্তর কোরিয়া অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় উনিশ বছর পর উত্তর কোরিয়া ১৯৭২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে উত্তর কোরিয়া  তথ্যসূত্র  বহিঃসংযোগ     এএনওসিতে উত্তর কোরিয়া অলিম্পিক কমিটি   অলিম্পিডিয়ায় উত্তর কোরিয়া অলিম্পিক কমিটি   অলিম্পিক.কমে উত্তর কোরিয়া অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে উত্তর কোরিয়া বিষয়শ্রেণী:উত্তর কোরিয়ার ক্রীড়া পরিচালনা পরিষদ বিষয়শ্রেণী:১৯৫৩-এ উত্তর কোরিয়ায় প্রতিষ্ঠিত বিষয়শ্রেণী:১৯৫৩-এ প্রতিষ্ঠিত ক্রীড়া সংস্থা
১৯৩৫ গ্রেগরীয় বর্ষপঞ্জীর একটি সাধারণ বছর।   ঘটনাবলি    অজানা/অমীমাংসিত তারিখের ঘটনাবলি    জন্ম    জানুয়ারি   ১৮ জানুয়ারি - মমতাজউদদীন আহমদ, বাংলাদেশি নাট্যকার, অভিনেতা ও ভাষা-সৈনিক। (মৃ. ২০১৯)  ১৯ জানুয়ারি - সৌমিত্র চট্টোপাধ্যায়, ভারতীয় বাঙালি কিংবদন্তি অভিনেতা ও আবৃত্তিকার। (মৃ. ২০২০)   ফেব্রুয়ারি   মুহিব্বুল্লাহ বাবুনগরী - বাংলাদেশি ইসলামি পণ্ডিত, হেফাজতে ইসলাম বাংলাদেশের প্রধান উপদেষ্টা।   জুলাই   ১৪ জুলাই - এই-ইচি নেগিশি, নোবেল বিজয়ী জাপানি রসায়নবিদ।  ১৭ জুলাই - ডাইঅ্যান ক্যারল, মার্কিন অভিনেত্রী, সঙ্গীতশিল্পী ও মডেল। (মৃ. ২০১৯)   আগস্ট   ১৯ আগস্ট - জহির রায়হান, বাংলাদেশি চলচ্চিত্র পরিচালক, ঔপন্যাসিক ও গল্পকার। (মৃ. ১৯৭২)   অক্টোবর   ১ অক্টোবর  কৃষ্ণা চট্টোপাধ্যায়, ভারতীয় বাঙালি সঙ্গীতশিল্পী। (মৃ. ২০০৯)  জুলি অ্যান্ড্রুজ, ইংরেজ অভিনেত্রী, গায়িকা, লেখিকা, মঞ্চনাটক পরিচালক ও নৃত্যশিল্পী।   ডিসেম্বর   ১ ডিসেম্বর - উডি অ্যালেন, মার্কিন চলচ্চিত্র পরিচালক, প্রযোজক, অভিনেতা, কৌতুকাভিনেতা, নাট্যকার ও জ্যাজ সঙ্গীতজ্ঞ।  ৪ ডিসেম্বর - কাজী আবদুল বাসেত, বাংলাদেশি চিত্রশিল্পী এবং চারুকলা বিষয়ের শিক্ষক। (মৃ. ২০০২)  ১১ই ডিসেম্বর - শ্রীপ্রণব কুমার মুখোপাধ্যায়, ভারতবর্ষের প্রথম বাঙালি প্রাক্তন রাষ্ট্রপতি (প্রয়াণ ২০২০ খ্রীঃ)  ১৫ ডিসেম্বর - একেএম আবদুর রউফ, বাংলাদেশি চিত্রশিল্পী এবং বাংলাদেশের প্রথম সংবিধানের হস্তলেখক। (মৃ. ২০০০)  ২৭ ডিসেম্বর - রাবেয়া খাতুন, একুশে পদকবিজয়ী বাংলাদেশী লেখিকা। (মৃ. ২০২১)   মৃত্যু    নভেম্বর    ৯ নভেম্বর - সন্তদাস কাঠিয়াবাবা নিম্বার্ক সম্প্রদায়ের প্রখ্যাত ভারতীয় বাঙালি যোগসাধক, দার্শনিক ও ধর্মগুরু। (জ. ১০/০৬/১৮৫৯)   তথ্যসূত্র   বিষয়শ্রেণী:১৯৩৫
thumb|জায়ন ম্যান্সফিল্ড ও মিকি হারগিটে, ১৯৫৫ জায়ন ম্যান্সফিল্ডের চিতাবাঘ ছাপযুক্ত বিকিনি ছিল অভিনেত্রী ও সোনালী বোমশেল জায়ন ম্যান্সফিল্ডের প্রচলিত প্রচার পোশাক। এই কারণে "চিতাবাঘ বিকিনির মেয়ে" নামে পরিচিতি লাভ করেন।Kelly Killoren Bensimon, The bikini book, page 45, Thames & Hudson, 2006,   ১৯৫০-এর দশকে তিনি ও তার স্বামী মিকি হারগিটে একসঙ্গে এই বিকিনি পরে ছবি তুলেন।Jane Woolridge, "Bare it and grin this spring", The News and Courier, page 3, 1986-04-03  একবার হলিউডের কস্টিউম পার্টিতে এই পোশাক পরেই তারা পুরস্কার পেয়েছিলেন।"Muscular hoist for Jayne", Life, page 59, 1956-11-12  ম্যান্সফিল্ড প্রায়ই হলিউড বুলেভার্ডে হাঁটতে হাঁটতে অটোগ্রাফ দিতেন,John Waters, Crackpot: The Obsessions of John Waters, page 113, Simon and Schuster, 2003,  বাজার করতেও যেতেন, এবং পার্টিতেও এই বিকিনি পরে অংশ নিতেন।"Bikini clad Jayne Mansfield carried to party by friend", Daytona Beach Morning Journal, page 7, 1956-10-29"Ballyhoo Ball wildest one yet in Hollywood", Herald-Journal, page 3, 1956-10-28যখন ম্যান্সফিল্ড ও তার স্বামী মিকি হারগিটে মঞ্চনাটকের জন্য ভ্রমণ করতেন, তখন সংবাদপত্রে লেখা হতো যে ম্যান্সফিল্ড গ্রামের মানুষদের বিশ্বাস করিয়ে দিয়েছিলেন, তার চেয়ে বেশি বিকিনি আর কারও নেই।Dorothy Kilgallen, "Jayne's Touring Strawhats in Bikinis", Washington Post, page B11, 1964-07-22   তিনি মঞ্চে পরার জন্য যে চিতাবাঘ ছাপযুক্ত বিকিনি ব্যবহার করতেন, তাতে তার  আকারের স্তন, পেটের অংশ এবং পা বেশ স্পষ্টভাবে দেখা যেত।Staff Correspondent, "The bare facts at last, all those hours at the gym will pay off with spring's slightly skimpy fashions", Miami Herald, page D1, 1986-03-12  মিয়ামি হার্লডের ক্যাথরিন ওয়েক্সলার লিখেছিলেন, "যার শুরুতে আমরা ছিলাম, সে জেইন ম্যান্সফিল্ড ছিল। এখানে সে চিতাবাঘ ছাপা বা ডোরা কাটা বিকিনিতে নিজেকে তুলে ধরছে, নিজের শরীরের আকর্ষণীয় অংশগুলো ভালোভাবে দেখাতে দম আটকে ধরে আছে।"Kathryn Wexler, "Old-time eroticism: When bikinis really mattered", Miami Herald, 2006-04-19  তার চিতাবাঘ চামড়া ছাপের বিকিনি বিকিনির ইতিহাসে শুরুর দিকের উল্লেখযোগ্য উদাহরণগুলোর একটি হিসেবে গণ্য হয়।Jennifer Steinhauer, "In, Damned Spot!, New York Times, 1997-05-11   এমনকি ১৯৮২ সালেও, তাকে সেই চিতাবাঘ ছাপা বিকিনিতে টনি ক্রলির বই স্ক্রিন ড্রিমস: দ্য হলিউড পিন আপে পুরো পৃষ্ঠাজুড়ে রঙিন ছবিতে দেখা যায়।   ২০০৩ সালে আমেরিকান ফটো ম্যাগাজিনে আলোকচিত্রী ব্রুনো বার্নার্ডের তোলা সেই বিকিনিতে ম্যান্সফিল্ডের একটি ছবি ছাপা হয়।"Inside Photography", American Photo, page 13, Jan-Feb 2003  তথ্যসূত্র     উৎস         বিষয়শ্রেণী:পোশাকের ইতিহাস বিষয়শ্রেণী:স্বতন্ত্র বিকিনি
সত্যতা প্রতিপাদন বা সত্যতা যাচাইকরণ বলতে বোঝাতে পারে:  সাধারণ  সত্যতা প্রতিপাদন ও বৈধকরণ, প্রকৌশল ও মান নিয়ন্ত্রণ পদ্ধতিসমূহে ব্যবহৃত একটি পর্যালোচনা, পর্যবেক্ষণ বা পরীক্ষণভিত্তিক কর্মকাণ্ড, যার উদ্দেশ্য কোনও পণ্য, সেবা বা ব্যবস্থা নিয়ন্ত্রণী বা কারিগরি আদর্শ পূরণ করেছে কি না, তা প্রতিষ্ঠিত ও নথিবদ্ধ করা।   সত্যতা প্রতিপাদন (মহাকাশ যাত্রা), মহাকাশ ব্যবস্থা প্রকৌশল ক্ষেত্রে ব্যবহৃত।  সত্যতা প্রতিপাদন তত্ত্ব, কোনও বিবৃতির অর্থের সত্যতা কীভাবে প্রতিপাদন করা হয়, সে সংক্রান্ত দার্শনিক তত্ত্ব  তৃতীয়-পক্ষ কর্তৃক সত্যতা প্রতিপাদন, কোনও ক্রেতার পরিচয়ের সত্যতা যাচাই করার জন্য স্বাধীন সংগঠনের ব্যবহার  প্রমাণীকরণ, কোনও সত্তার দ্বারা দাবীকৃত বৈশিষ্ট্যের (যেমন পরিচয়) সত্যতা নিশ্চিতকরণ  পূর্বাভাসের সত্যতা প্রতিপাদন, কোনও সাংখ্যিক প্রতিমান (মডেল) থেকে প্রাপ্ত পূর্বাভাসমূলক উৎপাদের সত্যতা যাচাইকরণ  সত্যতা প্রতিপাদনযোগ্যতা (বিজ্ঞান),একটি বৈজ্ঞানিক মূলনীতি  সত্যতা প্রতিপাদন (হিসাবনিরীক্ষা), হিসাবনিরীক্ষার একটি প্রক্রিয়া  পরিগণন   সত্যতা প্রতিপাদন ও বৈধকরণ (সফটওয়্যার)    ব্যবহারিক প্রয়োগ (অ্যাপ্লিকেশন)   ক্যাপচা, কোনও ওয়েবসাইটের ব্যবহারকারী মানুষ কিনা, তার সত্যতা প্রতিপাদনের কৌশল, যাতে স্বয়ংক্রিয় অপব্যবহার নিরোধ করা যায়।  নথির সত্যতা প্রতিপাদন, কোনও নথির (ফাইল) রৌপ সঠিকতা বা অখণ্ডতা পরীক্ষা করা  বাচনের সত্যতা প্রতিপাদন, প্রদত্ত বাক্যসমূহ সঠিকভাবে বলা হচ্ছে কি না, তা পরীক্ষা করা   ভেরিফাই (ডস আদেশ)   সফটওয়্যার নির্মাণ   রৌপ সত্যতা প্রতিপাদন, আদেশক্রম বা অ্যালগোরিদমসমূহের সঠিকতার গাণিতিক প্রমাণ  বুদ্ধিমান সত্যতা প্রতিপাদন,   নির্বাহকালীন সত্যতা প্রতিপাদন, কোনও প্রোগ্রাম নির্বাহ করার সময় কৃত।  সফটওয়্যারের সত্যতা প্রতিপাদন, সফটওয়্যারের সত্যতা প্রতিপাদনের বিভিন্ন কৌশলের সামগ্রিক চিত্র   বর্তনী নির্মাণ   হার্ডওয়্যারের সত্যতা প্রতিপাদন  কার্যমূলক সত্যতা প্রতিপাদন ডিজিটাল (দ্বি-আঙ্কিক) হার্ডওয়্যার বা যন্ত্রাংশসামগ্রীর নকশার জন্য।  অ্যানালগ সত্যতা প্রতিপাদন, অ্যানালগ (সদৃশ) বা মিশ্র-সংকেত হার্ডওয়্যার তথা যন্ত্রাংশসামগ্রীর জন্য প্রযোজ্য।  ভৌত সত্যতা প্রতিপাদন, বর্তনীর নকশার জন্য প্রযোজ্য   আরও দেখুন   বৈধকরণ (দ্ব্যর্থতা নিরসন)  সত্যতা প্রতিপাদনযোগ্য পরিগণন   সত্যতা প্রতিপাদন পক্ষপাত, এক ধরনের পরিমাপজনিত পক্ষপাত  সত্যতা প্রতিপাদক (দ্ব্যর্থতা নিরসন)   পরিমাপ ও সত্যতা প্রতিপাদন
A category header template for use on a Summer Olympics by year category, i.e. a category named "<foo> <বববব> এএফসি এশিয়ান কাপ <foobar>"  It creates a navigation box with links to other years.  No parameters are required, but they can be specified if needed.  If parameters are omitted, the category name is parsed.  Usage   or   Examples   No parameters  From :বিষয়শ্রেণী:২০০৪ গ্রীষ্মকালীন অলিম্পিক Use {{বছর অনুযায়ী এএফসি এশিয়ান কাপ বিষয়শ্রেণী পরিভ্রমণ}}   Prefix only  From :বিষয়শ্রেণী:১৯৬০ গ্রীষ্মকালীন অলিম্পিকের দেশ Use {{বছর অনুযায়ী এএফসি এশিয়ান কাপ বিষয়শ্রেণী পরিভ্রমণ|Nations at the}}   Suffix only  From :বিষয়শ্রেণী:১৯৭২ গ্রীষ্মকালীন অলিম্পিক ঘটনা Use {{বছর অনুযায়ী এএফসি এশিয়ান কাপ বিষয়শ্রেণী পরিভ্রমণ||ঘটনা}}   Errors  If the category name does not include "বববব এএফসি এশিয়ান কাপ", then the navbox cannot be made unless parameters are supplied.  If then navbox cannot be made, an error message is produced, and the page is added to a tracking category:   :Category:Template Summer Olympics by year category navigation failed to make navbox (population: )   See also   টেমপ্লেট:বছর অনুযায়ী শীতকালীন অলিম্পিক বিষয়শ্রেণী পরিভ্রমণ
উপাসনা মাকাটি একজন মুম্বাই-ভিত্তিক উদ্যোক্তা, হোয়াইট প্রিন্টের প্রতিষ্ঠাতা এবং দৃষ্টি প্রতিবন্ধীদের জন্য কর্মী।   ২০১৬ সালে, তিনি ফোর্বস ইন্ডিয়ার ৩০ অনূর্ধ্ব ৩০ -এর একজন নির্বাচিত হন।    শিক্ষা  মাকাতি অটোয়া বিশ্ববিদ্যালয়ে যোগাযোগ বিষয় অধ্যয়ন করেছেন।    হোয়াইট প্রিন্ট  ২০১৩ সালে, উপাসনা মাকাতি বিবেচনা করেছিলেন যে দৃষ্টিপ্রতিবন্ধীরা কীভাবে তাদের দিন শুরু করে, তাই সে খুঁজে বের করার জন্য স্কুল পরিদর্শন করেছিলেন।  স্ক্রিন রিডারের সাহায্য ছাড়াই দৃষ্টি প্রতিবন্ধীদের পড়ার জন্য কয়েকটি বিকল্প আবিষ্কার করার পর, তিনি ব্রেইলে প্রকাশিত ভারতের প্রথম ইংরেজি জীবনধারা ম্যাগাজিন হোয়াইট প্রিন্ট প্রতিষ্ঠা করেন।  ম্যাগাজিনটি ৬৪ পৃষ্ঠা মুদ্রণ করে এবং শিল্প, ক্রীড়া, রাজনীতি এবং চলচ্চিত্রের মতো বিষয়গুলি কভার করে।   ম্যাগাজিনটি একটি লাভজনক, গ্রাহক এবং কর্পোরেট বিজ্ঞাপনের মতো ঐতিহ্যগত পদ্ধতির মাধ্যমে অর্থ উপার্জন করে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:মুম্বইয়ের ব্যবসায়ী বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:ভারতীয় ম্যাগাজিন প্রতিষ্ঠাতা বিষয়শ্রেণী:অটোয়া বিশ্ববিদ্যালয়ের প্রাক্তন শিক্ষার্থী
ওসমানপুর বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।   আয়তন  ওসমানপুর ইউনিয়নের আয়তন ৫,০৩৪ একর (২০.৩৭ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী ওসমানপুর ইউনিয়নের মোট জনসংখ্যা ১৪,৬৪৫ জন। এর মধ্যে পুরুষ ৬,৬৪৫ জন এবং মহিলা ৮,০০০ জন। মোট পরিবার ৩,০৪৬টি।   অবস্থান ও সীমানা  মীরসরাই উপজেলার উত্তর-পশ্চিমাংশে ওসমানপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের দক্ষিণে ইছাখালী ইউনিয়ন, পূর্বে জোরারগঞ্জ ইউনিয়ন ও বারইয়ারহাট পৌরসভা, উত্তরে ধুম ইউনিয়ন এবং পশ্চিমে ফেনী নদী ও ফেনী জেলার সোনাগাজী উপজেলার আমিরাবাদ ইউনিয়ন ও সোনাগাজী ইউনিয়ন অবস্থিত।   প্রশাসনিক কাঠামো  ওসমানপুর ইউনিয়ন মীরসরাই উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এ ইউনিয়নের গ্রামগুলো হলো:  মরগাং  বৃন্দাবনপুর  পতেয়পুর  ওসমানপুর  রোকন্দিপুর  সাহেবপুর  বাঁশখালী  পাতাকোট  আজমপুর   শিক্ষা ব্যবস্থা  ২০১১ সালের আদমশুমারি অনুযায়ী ওসমানপুর ইউনিয়নের সাক্ষরতার হার ৫৮.৪%। এ ইউনিয়নে ১টি মাধ্যমিক বিদ্যালয়, ১টি মাদ্রাসা, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  ওসমানপুর বহুমুখী উচ্চ বিদ্যালয়  মাদ্রাসা  ওসমানপুর নূরিয়া ইসলামিয়া দাখিল মাদ্রাসা  নিম্ন মাধ্যমিক বিদ্যালয়  আল আমিন আইডিয়াল স্কুল  প্রাথমিক বিদ্যালয়  আজমপুর সরকারি প্রাথমিক বিদ্যালয়  ওসমানপুর উচ্চ বিদ্যালয় সংলগ্ন সরকারি প্রাথমিক বিদ্যালয়  ওসমানপুর সরকারি প্রাথমিক বিদ্যালয়  পাতাকোট রেজিস্টার্ড বেসরকারি প্রাথমিক বিদ্যালয়  পূর্ব সাহেবপুর সরকারি প্রাথমিক বিদ্যালয়  মরগাং সরকারি প্রাথমিক বিদ্যালয়  বাঁশখালী সরকারি প্রাথমিক বিদ্যালয়  সাহেবপুর সরকারি প্রাথমিক বিদ্যালয়  হাজী কামাল পাশা ভূঞা সরকারি প্রাথমিক বিদ্যালয়   যোগাযোগ ব্যবস্থা  ওসমানপুর ইউনিয়নে যোগাযোগের প্রধান সড়ক জোরারগঞ্জ-ওসমানপুর সড়ক। প্রধান যোগাযোগ মাধ্যম সিএনজি চালিত অটোরিক্সা।   অর্থনীতি  মীরসরাই তথা উত্তর চট্রগ্রামের মৎস্য বিপ্লব আরম্ভ হয় ১৯৯০ সালে এই ইউনিয়ন থেকে। এই ইউনিয়নের অধিকাংশ মানুষ কোন না কোন ভাবে মৎস্য চাষের সাথে যুক্ত।   ধর্মীয় উপাসনালয়  ওসমানপুর ইউনিয়নে ১৪টি মসজিদ, ৯টি ঈদগাহ ও ২টি মন্দির রয়েছে।   খাল ও নদী  ওসমানপুর ইউনিয়নের পশ্চিম পাশ দিয়ে বয়ে চলেছে ফেনী নদী বা মুহুরী নদী।   হাট-বাজার  ওসমানপুর ইউনিয়নের প্রধান ২টি হাট/বাজার হল আজমপুর বাজার এবং বাঁশখালী মুহুরী প্রজেক্ট বাজার।   দর্শনীয় স্থান  ওসমানপুর ইউনিয়নের দর্শনীয় স্থানগুলোর মধ্যে রয়েছে:  মুহুরী প্রজেক্ট স্লুইচ গেইট  পাতাকোট জগন্নাথ ধাম   জনপ্রতিনিধি   বর্তমান চেয়ারম্যান: পদশূন্য।  চেয়ারম্যানগণের তালিকা  ক্রম নং.  চেয়ারম্যানের নাম  সময়কাল ০১  ছালামত উল্লাহ  ১৯৭৭-১৯৭৯ ০২  সুবেদার আবদুল খালেক  ১৯৭৯-১৯৮১ ০৩  হুমায়ুন কবির  ১৯৮১-১৯৮৮ ০৪  মাইনুল ইসলাম  ১৯৮৮-২০০৩ ০৫  মোহাম্মদ নুরুল আমিন  ২০০৩-২০১১ ০৬  মোহাম্মদ মোজাম্মেল হক ২০১১-২০১৬ ০৭  মফিজুল হক মাস্টার  ২০১৬-২০২৪   আরও দেখুন   মীরসরাই উপজেলা  জোরারগঞ্জ থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার ইউনিয়ন
মীরা "নীলা" চোপড়া (জন্ম: ৮ জুলাই ১৯৮৩) একজন ভারতীয় অভিনেত্রী এবং মডেল,Vikram Bhatt-KRK controversy: Actress Meera Chopra speaks up – The Times of India. Timesofindia.indiatimes.com (25 June 2016). Retrieved on 29 December 2016. যিনি তামিল, তেলুগু এবং হিন্দি চলচ্চিত্রে অভিনয় করে থাকেন।Nila bids goodbye. Behindwoods.com (1 October 2009). Retrieved on 29 December 2016.Girl uninterrupted . Hindu.com. Retrieved on 29 December 2016.   ব্যক্তিগত জীবন  ভারতীয় চলচ্চিত্র অভিনেত্রী প্রিয়াঙ্কা চোপড়া, পরিণীতি চোপড়া এবং মান্নারা চোপড়া মীরা'র খুড়তুতো বোন।   কর্মজীবন  মীরা'র কলিউডে অভিষক ঘটে ২০০৫ সালের আনবে আড়ুইরে চলচ্চিত্রের মাধ্যমে, যেখানে তিনি এস.জে. সূর্যের সাথে অভিনয় করেছিলেন। ছবিটি ব্যাপক সফলতা অর্জন করে ও তাকে দক্ষিণে পরিচিত করে তুলে। তার দ্বিতীয় ছবিটি পবন কল্যাণের সাথে একটি তেলুগু ভাষার চলচ্চিত্র এবং পরবর্তীতে এম.এস. রাজুর ভানায় তার অভিনয় সমালোচকদের প্রশংসিত হয়। পরবর্তীতে তিনি বিক্রম ভাটের ১৯২০: লন্ডন-এর মাধ্যমে শারমন জোশীর সাথে বলিউডে পা রাখেন। তিনি ভেনাস প্রযোজিত সতীশ কৌশিকের গ্যাং অফ ঘোস্টস-এও কাজ করেছেন। তিনি অক্ষয় খান্না ও রিচা চাড্ডার সাথে ২০১৯ সালের চলচ্চিত্র সেকশন ৩৭৫-এ অঞ্জলি দঙ্গলের ভূমিকায় অভিনয় করেছেন। মীরা অর্জুন রামপালের বিপরীতে নাস্তিক ছবিতেও কাজ করছেন, যা ২০২০-এ মুক্তি পেতে চলেছে। থাম্ব|গ্যাং অব গোস্টস-এর অডিও লঞ্চে মীরা চোপড়া   চলচ্চিত্রের তালিকা  + চাবি  এখনও মুক্তি না পাওয়া চলচ্চিত্রগুলি বোঝায়   বছর চলচ্চিত্র ভূমিকা ভাষা মন্তব্য ২০০৫ আনবে আড়ুইরে  মধু  তামিল  ২০০৬ বঙ্গরাম  সন্ধ্যা রেড্ডি  তেলুগু  জাম্বভান  এহিল তামিল  ২০০৭ লি চেল্লামাল  মরুধামালাই  মীরা  কালাই  নীলা  "গুঠা লাক্কাদি" গানে বিশেষ উপস্থিতি  ২০০৮  ভানা  নন্দিনী চৌধুরী  তেলুগু  অর্জুন  অর্জুনের বান্ধবী  কন্নড়  জগন্মনোহিনী  আযাগু নাছিয়ার  তামিল  ২০১৩ মারো  প্রিয়া  তেলুগু  গ্রীকু বীরুদু মায়া  ২০১৪ গ্যাং অব গোস্টস  টিনা চোপড়া হিন্দি  ২০১৫ ইসাই  মধু  তামিল  বিশেষ উপস্থিতি  কিল্লারি  অঞ্জলি  ২০১৬ ১৯২০: লন্ডন  শিবাঙ্গী হিন্দি  ২০১৭ ওয়ান  প্রিয়া  ইংরেজি ২০১৯ সেকশন ৩৭৫  অঞ্জলি বাসুদেব দঙ্গল  হিন্দি  ২০২০নাস্তিক   উৎপাদন পরবর্তি  ২০২০মোগালি পুভভু  তেলুগু / হিন্দি  উৎপাদন পরবর্তি    তথ্যসূত্র    বহিঃসংযোগ      বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম
অসসক (পালি) বা অশ্মক (আইএএসটি : ) জনপদ (প্রাচীন ভারতের পুরাণ অনুসারে) বা মহাজনপদ (বৌদ্ধ গ্রন্থ অনুসারে) ছিল। যা খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দে বিদ্যমান ছিল।   ইতিহাস  অশ্মক গোদাবরী নদীর চারপাশে এবং এর মাঝে অবস্থিত ছিল। এটিতে বর্তমান অন্ধ্রপ্রদেশ, তেলেঙ্গানা এবং মহারাষ্ট্রের অঞ্চল অন্তর্ভুক্ত ছিল। এটা ষোড়শ (ষোল) অন্যতম মহাজনপদ ষষ্ঠ শতাব্দীতে বৌদ্ধ টেক্সট অঙ্গুত্তর-নিকায় তে উল্লেখ আছে। পুরাণে অশ্মককে নন্দ বংশের খ্রীস্টপূর্ব পঞ্চম ও চতুর্থ শতকের মধ্যে অধিকৃত অঞ্চল হিসেবে উল্লেখিত আছে।  রাজধানী পোটালি বা পোদানা বলে পরিচিত ছিল যা বর্তমানে তেলেঙ্গানা রাজ্যের বোধান নামে পরিচিত। বৌদ্ধ পাঠ্য মহাগোবিন্দ সুত্তান্ত তে বর্ণিত আছে অশ্মকের এক শাসক ব্রহ্মদত্ত যিনি পোতালি থেকে শাসন করেছিলেন।Raychaudhuri, Hemchandra (1972) Political History of Ancient India, University of Calcutta, mumbai, p.80 মৎস্য পুরাণ (অধ্যায়.২৭২) অশ্মকের পঁচিশ জন শাসকদের তালিকা করেছেন যারা মগধের শাসক শিশুনাগের সমসাময়িক। পাণিনির 'অষ্টাধ্যায়ী' থেকে দাক্ষিনাত্য এবং কলিঙ্গ রাজ্যের সাথে অশ্মক রাজ্যের যোগাযোগের কথা জানা যায়।  অশ্মক ছাড়াও এটি অসসক ও অসভক নামে পরিচিত ছিল বৌদ্ধিক সাহিত্য এবং রাজা হালার গাথা সপ্তসাঠি তে।  খারভেল এর হাতিগুম্ফা শিলালিপি ( খ্রীস্টপূর্ব দ্বিতীয় শতকে) তে একটি শহরের বর্ণনা করা আছে মাসিক (মাসিকনগর), মুষিক (মূষিকনগর), অসিক (অসিকানগর) যা তার জন্য হুমকি স্বরূপ ছিল।  আশিকাকে আসাকার রাজধানী হিসাবে চিহ্নিত করেছেন। অজয় মিত্র শাস্ত্রীর মতে, "অসিক-নগর" বর্তমানে নাগপুর জেলার আদম গ্রামে (ওয়েয়নগা নদীর তীরে) অবস্থিত। গ্রামে খনন করা একটি পোড়ামাটির সিলটিতে অশ্মক জনপদের উল্লেখ রয়েছে। অশ্মক এছাড়াও অন্তর্ভুক্ত করা মুলাকা আশপাশের এলাকায় পৈঠান যেমন প্রাচীন কালে পরিচিত ছিল প্রতিষ্ঠান নামে। সুত্তা-নিপাতা মতে সাকেত বা অযোধ্যা ছিল শ্রাবস্তী থেকে প্রতিষ্ঠান যাবার পথে প্রথম বিশ্রাম নেবার জায়গা।   আরো দেখুন    প্রাচীন ভারতের রাজ্য  Mahajanapada  ভারতের ইতিহাস  মহারাষ্ট্রের ইতিহাস  জনপদ   তথ্যসূত্র   বিষয়শ্রেণী:মহাজনপদ
থাম্ব|একটি আধুনিক মানের ইটভাটা ইটভাটা বা ইটখোলা ইট উৎপাদনকারী স্থানের নাম। বিশেষ মানের কাদামাটি পুড়িয়ে ইট তৈরির কারখানাগুলো ইটভাটা বা ইটখোলা হিসেবে পরিচিত। নির্মাণ কাজে ব্যবহারোপযোগী পাথরের বিপরীতে পলি মাটি বা কাদামাটির তৈরি ইটের নির্ভরতা ব্যাপক। প্রাচীন আমল থেকে নির্মাণকাজে ইটের ব্যবহার রয়েছে। খ্রিস্টপূর্ব চার শতকের নগরী  পুন্ড্রবর্ধন বা  মহাস্থানগড়ের নির্মাণকাজে পোড়ানো ইট ও কাদামাটির ব্যবহার রয়েছে। ইট জোড়া দেয়ার কাজে চুন এবং চিটাগুড়ের মিশ্রণ প্রযুক্তি ইটের তৈরি স্থাপনাগুলোকে টিকিয়ে রেখেছে। খোলা মাঠ বা জমির উপরিভাগের মাটি সংগ্রহ করে কাদামাটি হিসেবে প্রস্তুত করা হয়। পরবর্তীতে প্রক্রিয়াক্রমে ইট হিসেবে প্রস্তুত হয়। ইটভাটা স্থানটি অনেকটা খোলা মাঠ উদ্যানের মতো হয়ে থাকে।   প্রক্রিয়াকরণ  থাম্ব|ইট বানাচ্ছে একজন শ্রমিক (২০১৯) ইটখোলায় ব্যবহূত কাদামাটি সচরাচর সংলগ্ন মাঠ থেকে সংগ্রহের পাশাপাশি উপযুক্ত মাটি দূরবর্তী স্থান থেকেও সংগ্রহ করা হয়। স্বয়ংক্রিয় কারখানা ব্যতিরেকে সাধারণ ইটখোলাগুলিতে কাদামাটি দিয়ে হাতে তৈরি ইট রোদে শুকানোর জন্য প্রাথমিকভাবে সারিবদ্ধভাবে রাখা হয়। ৫ থেকে ১২ দিন রোদে শুকানোর পর ইটখোলা ইটভাটার  ভেতরে পোড়ানোর জন্য সাজানো হয়। ভাটার ভিতরে ইট পোড়ানোর সময় তাপের অপচয় রোধের জন্য ইটের গুঁড়া দিয়ে আস্তরণ দেওয়া হয়। জ্বালানি গ্যাসের সংযোগবিহীন ইটখোলাগুলিতে ইট পোড়ানো শুরু হয় জ্বালানি কাঠ দিয়ে এবং পরবর্তী সময়ে সেগুলিতে কয়লা ব্যবহূত হয়। অপেক্ষাকৃত সস্তা হওয়ায় ইটখোলায় ব্যবহারের জন্য ভারত থেকে কয়লা আমদানি করা হয়। কয়লার বিকল্প জ্বালানি হিসেবে কাঠের গুঁড়া, ফার্নেস অয়েল এমনকি গাড়ির বাতিল টায়ারও পোড়ানো হয়।  ঢাকা,  চট্টগ্রাম ও ব্রাহ্মণবাড়ীয়া জেলার গ্যাস নেটওয়ার্কের কাছাকাছি অবস্থানের প্রায় ২০০টি মাত্র ইটখোলা জ্বালানি হিসেবে  প্রাকৃতিক গ্যাস ব্যবহার করে।   বাংলাদেশে ইটভাটা  বিশেষ মানের কাদামাটি পুড়িয়ে ইট তৈরির কারখানাকে ইটভাটা বা ইটখোলা বলা হয়। নির্মাণ কাজে ব্যবহারোপযোগী পাথর সুলভ না হওয়ায় এবং বাংলাদেশের অধিকাংশ অঞ্চল পলিগঠিত হওয়ায় নির্মাণ-উপাদান হিসেবে কাদামাটির তৈরি ইটের ওপর নির্ভরতা বেশি।  রাংগুনিয়ার এক ইউনিয়নেই ৭০টি অবৈধ ইটভাটা রয়েছে।   ইটখোলা  বাংলাদেশে প্রায় ৬,০০০ ইট প্রস্ত্ততকারী প্রতিষ্ঠান বছরে প্রায় ১৮ বিলিয়ন ইট তৈরি হয় হয়। । অধিকাংশ ইটখোলা কেবল শুষ্ক মৌসুমে সচল থাকে। শহরে বা বড় মাপের নির্মাণ কাজের কাছাকাছি জায়গায় সাধারণত ইটখোলাগুলির অবস্থান। প্রতিবছর একই অবস্থানে ইটখোলা গড়ার চেষ্টা করা হয়। কোনো কোনো ইটখোলার নিজস্ব স্থায়ী কারখানার ছাউনি ও অন্যান্য সংশ্লিষ্ট সুযোগ-সুবিধা আছে। সাধারণত বড় বিনিয়োগ, আধুনিক যন্ত্রপাতি, স্বয়ংক্রিয় কারখানা-সুবিধাসম্পন্ন ইটখোলার বড় বড় প্রতিষ্ঠানে তুলনামূলকভাবে উন্নতমানের ইট প্রস্ত্তত করা হয়।   চিত্রশালা    আরো দেখুন   ইট   তথ্যসূত্র   বিষয়শ্রেণী:ইট
শফিক-উর-রহমান একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের সদস্য ও বাংলাদেশ কোস্ট গার্ড এর সাবেক ডিরেক্টর জেনারেল  ছিলেন।   কর্মজীবন  শফিক-উর-রহমান ১৯৯৫ সালের ফেব্রুয়ারি মাস থেকে ১৯৯৮ সালের আগস্ট মাস পর্যন্ত বাংলাদেশ কোস্ট গার্ড এর  ডিরেক্টর জেনারেল পদে ছিলেন। তিনি নৌবাহিনীর কমোডর হিসেবে অবসর গ্রহণ করেন। এছাড়া তিনি এশিয়ান গ্রুপের পরিচালক এবং প্রহরী সিকিউরিটি সার্ভিস লিমিটেডের নির্বাহী পরিচালক।  রাজনৈতিক জীবন  শফিক-উর-রহমান বাংলাদেশ জাতীয়তাবাদী দলের নির্বাহী কমিটির একজন সদস্য।   দূর্নীতি মামলা  শফিক-উর-রহমান বাংলাদেশ কোস্ট গার্ড এর  ডিরেক্টর জেনারেল পদে থাকাকালীন সময়ে কোস্ট গার্ডের ১১ হাজার ১০০ মেট্রিক টন গম দুর্নীতির মাধ‌্যমে বিক্রি করে প্রায় সাড়ে সাত কোটি টাকা আত্মসাতের অভিযোগ উঠে। ১৯৯৮ সালে শফিক-উর-রহমানসহ পাঁচজনের বিরুদ্ধে ক্যান্টনমেন্ট থানায় এই মামলা করে তখনকার দুর্নীতি দমন ব্যুরো। আসামীরা হলেন তৎকালীন কমোডর বিএন এম এম রহমান, লেফটেন্যান্ট কমান্ডার বি এন রাশেদ তানভীর, লেফটেন্যান্ট বিএন এম এস উদ্দিন ও সাব-লেফটেন্যান্ট আশরাফুর হক। ২০১৬ সালের সেপ্টেম্বর মাসে তিনি দুর্নীতি দমন কমিশনের মামলায় গ্রেফতার হন। মামলা দায়ের হওয়ার ১৮ বছর পর শফিক-উর-রহমানকে গ্রেপ্তার করা হয়। যদিও মামলা দায়েরের পরপরই এই বিষয়ে তিনি উচ্চ আদালতে রিট করেন। এরপর রিটের নিষ্পত্তি হওয়ায় তার বিরুদ্ধে গ্রেপ্তারি পরোয়ানা জারি করে বিচারিক আদালত। অভিযোগপত্রে বলা হয়, গ্রামীণ অবকাঠামো সংস্কার কর্মসূচির আওতায় চট্টগ্রাম, মোংলা ও পটুয়াখালী অঞ্চলের বিভিন্ন প্রকল্প বাস্তবায়নের জন্য বিভিন্ন সময়ে দুর্যোগ ব্যবস্থপনা ও ত্রাণ মন্ত্রণালয় থেকে কোস্টগার্ডের অনুকূলে অর্থ বরাদ্দ দেওয়া হয়েছিলো। শফিক-উর-রহমান এই গম  ৫ টাকা কেজি হিসেবে ৫ কোটি ৫৫ লাখ টাকায় বিক্রি করেন। অথচ ১৯৯৭-৯৮ অর্থবছর হিসেবে গমের বাজারমূল্য ছিল প্রতি কেজি ১১ টাকা ৬৪ পয়সা।   তথ্যসূত্র   বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশী রাজনীতিবিদ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:বাংলাদেশ নৌবাহিনীর সদস্য বিষয়শ্রেণী:বাংলাদেশ কোস্ট গার্ডের মহাপরিচালক